Vārnu iela (Rīga)
Šis raksts ir par ielu Rīgā. Par citām jēdziena Vārnu iela nozīmēm skatīt nozīmju atdalīšanas lapu. Vārnu iela ir Rīgas iela Latgales priekšpilsētas Grīziņkalna apkaimē. Vārnu iela sākas krustojumā ar Tallinas ielu un beidzas krustojumā ar Pērnavas un Ata ielu. Pirmoreiz Rīgas kartēs minēta 1876. gadā ar esošo nosaukumu, kas laika gaitā nav mainījies. Vārnu ielas garums ir 403 metri. Ielā satiksme ir tikai Pērnavas ielas virzienā, to klāj asfalta segums. Jāņa Grīziņa romānā "Vārnu ielas republika" ir aprakstīta 19. gadsimta beigu un 20. gadsimta sākuma dzīve Vārnu ielas apkārtnē. 1970. gadā Rīgas Kinostudijā uzņemta filma "Vārnu ielas republika" pēc romāna motīviem.